Baschetbaliștii de la SCM Timișoara înfruntă CS Vâlcea 1924
Baschetbaliștii de la SCM Timișoara joacă, începând de vineri, 3 mai, ultima serie din play-out. Ei vor înfrunta CS Vâlcea 1924, în disputa pentru locul al treisprezecelea, în Liga Națională.
Seria este programată după sistemul „două din trei”, cu primul meci astăzi, de la ora 19.00, la sala Traian din Rm. Vâlcea. Partida va fi arbitrată de Matei Bănică, Vlad Dumitrescu și Alexandru Nicolae.
Jocul al doilea este programat marți, 7 mai, de la ora 18.00, la sala Constantin Jude.
Un eventual meci decisiv va avea loc în Vâlcea.